paragraph_text: Uzbudljiv i satiričan, karneval uključuje „princa karnevala” koji simbolično primanjem ključeva grada postaje gradonačelnikom, čime se ismijavaju aktulni gradski političari. Slijedi povorka maski, poput mladića odjevenih u žene s korzetima i slomljenim kišobranima, maskiranih „kolica za bebe”, u kojoj sudjeluje i divovska lutka legendarnog konja Karla Velikog, Bayarda. Sudionici povorke na gledatelje bacaju luk oblikovan u bombone.<ref>Aalst, svjetlucavi grad Preuzeto 20. prosinca 2012. Naposljetku se na središnjem trgu pleše ples metli kojim se tjeraju (metu) duhovi zime i ritualno se spaljuje karnevalska prikaza, uz pratnju uzvika koji pozivaju da karneval potraje još jednu noć. Pored pažljivo pripremljenih tradicionalnih maskiranih kola i službenih sudionika, neformalne skupine se pridružuju slavlju kako bi ismijavali lokalne i svjetske događaje koji su se dogodili od prošlogodišnjeg karnevala.